মুক্তিযুদ্ধের সময় ভারত যখন বাংলাদেশকে নানাভাবে (যেমন: শরণার্থীদের আশ্রয় প্রদান, মুক্তিযোদ্ধাদের প্রশিক্ষণ, প্রবাসী সরকারকে আশ্রয়দান) সহায়তা করছিল তখন ভারতের দিক থেকে “মানবিক সহায়তামূলক হস্তক্ষেপ” (humanitarian intervention) এবং “আত্মরক্ষামূলক হস্তক্ষেপ” এর যুক্তি উপস্থাপন করা হয়েছিল। অন্যদিকে পাকিস্তান আর তার সমর্থক বন্ধুরাষ্ট্রসমূহ (যেমন: যুক্তরাষ্ট্র, চীন) ভারতের “মানবিক সহায়তামূলক হস্তক্ষেপকে” সমালোচনা করেছিল একে পাকিস্তানের অভ্যন্তরীন ব্যাপারে (পড়ুন: অভ্যন্তরীন সশস্ত্র সংঘাত) ভারতের অবৈধ হস্তক্ষেপ হিসেবে বর্ণনা করে।